| **Glicerijus** |
| --- |
|  |
| Glicerijaus solidas |
| Gimė | apie 420 m. |
| Mirė | po 480 m. |
| Vakarų Romos imperatorius |
| Valdė | 473 m. - 474 m. (~1 metai) |
| Pirmtakas | Olibrijus |
| Įpėdinis | Julijus Neposas |
|  |
|  **Vikiteka** | Glicerijus |

**Glicerijus** (apie 420 m. – po 480 m.) buvo Vakarų Romos imperatorius 473-474 m. Jį imperatoriumi paskelbė karvedys Gundobadas, bet Konstantinopolis jo nepripažino, o Julijus Neposas jį nuvertė. Vėliau jis buvo vyskupu Salonoje.

Iškilimas
---------

Apie Glicerijų žinoma mažai. Prieš tampant imperatoriumi jis buvo Ravenos rūmų imperatoriškosios sargybos vadas, o anksčiau vadovavo kariams Dalmatijoje.

472 m. kilo pilietinis karas tarp imperatoriaus Antemijaus ir jo karvedžio Ricimero. Jis nužudė Antemijų ir paskyrė Olibrijų imperatoriumi, bet greitai jie abu mirė. Rytų Romos imperatorius Leonas vilkino naujo imperatoriaus išrinkimą, tad germanai, tarnaujantys romėnų armijoje, kuriems atstovavo Ricimero sūnėnas Gundobadas, išrinko imperatoriumi Glicerijų 473 m. kovo 3 d. ar kovo 5 d. Ravenoje.

Valdymas
--------

Glicerijus bandė susitaikyti su Rytų Romos imperatoriumi ir gan sėkmingai atrėmė barbarų puolimą. Daugumą savo valdymo laiko jis praleido Šiaurės Italijoje.

473 m. vizigotų karalius Eurikas pradėjo įsiveržimą į Italiją, bet jo karo vadą Vincentijų nugalėjo ir nužudė Glicerijui ištikimi Ala ir Sindila. Tačiau jis negalėjo sutrukdyti Eurikui užimti Arlio ir Marselio Galijoje. Tuo metu Vidimiro vadovaujami ostgotai pradėjo žygiuoti į Italiją. Glicerijus nenorėjo, kad gotų armijos susijungtų, tad Glicerijus davė 2000 solidų kyšį ir įtikino, kad Vidimiro norimos žemės užimtos vizigotų, o jam geriau keliauti į Galiją.

Rytų Romos imperatorius Leonas nepripažino nei Olibrijaus, nei Glicerijaus, o savo kandidatu pasirinko Julijų Neposą, Dalmatijos karo vadą, imperatorienės Verinos giminaitį. Dėl vėlyvo išrinkimo, Neposas negalėjo išvykti, nes uostai užsidarė žiemai. 474 m. sausį mirė Leonas I, o jo įpėdiniu tapo Leonas II, kuris savo kolega pasirinko tėvą Zenoną. Šis toliau nepripažino Glicerijaus, kuris stengėsi nesipykti su Konstantinopoliu ir patraukti į savo pusę bažnyčią.

Nuvertimas ir mirtis
--------------------

474 m. atvėrus uostus Julijus Neposas išvyko į Italiją nuversti Glicerijaus. Šis tikriausiai vyko į Romą sutelkti pasipriešinimą, bet Julijus Neposas atvyko į Portą liepos mėn. ir nuvertė imperatorių be kovos. Glicerijus tapo Salonos vyskupu Dalmatijoje. Manoma, kad Gundobadas tuo metu buvo Galijoje ir rinko karius ar perėmė iš tėvo burgundų karaliaus titulą. Galimas daiktas, kad jis nesipriešino Glicerijaus nuvertimui, nes Romos senatas nenorėjo paremti imperatoriaus.

Glicerijus buvo Salonoje 475 m. kai grįžo Julijus Neposas po to, kai jį nuvertė karo vadas Flavijus Orestas ir 476 m. kai paskutinį Vakarų Romos imperatorių Romulą Augustulą nuvertė Odoakras, herulų vadas. Manoma, kad Glicerijus mirė Salonoje.

Išnašos
-------

1. 1 2  Canduci, pg. 169
2. ↑  Meijer, Fik, *Emperors Don't Die in Bed*, Routledge, 2004, ISBN 0-415-31201-9, p. 159.
3. ↑  Mathisen, *Glycerius*
4. ↑  Norwich, *Byzantium: The Early Centuries*, 1990, pg. 171
5. ↑  Norwich, *Byzantium: The Early Centuries*, 1990, pgs. 171-172


|  |
| --- |
|   **Romos imperatorius**   |
|  |
| *Anksčiau valdė:*Olibrijus | **Glicerijus**' | *Vėliau valdė:*Julijus Neposas |
| Straipsnių serijos apie Senovės Romą dalis |


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RRomos imperatoriai |
| --- |
|  |
| Principatas27 pr.m.e. – 235 m. | 
Augustas • Tiberijus • Kaligula • Klaudijus • Neronas • Galba • Otonas • Vitelijus • Vespasianas • Titas • Domicianas • Nerva • Trajanas • Hadrianas • Antoninas Pijus • Markas Aurelijus *kartu su Lucijus Veras* • Komodas • Pertinakas • Didijus Julianas • Septimijus Severas • Karakala • Geta • Makrinas *kartu su Diadumenianas* • Elagabalas • Aleksandras Severas |  |
|  |
| Krizė235–284 | 
Maksiminas Trakietis • Gordianas I *ir* Gordianas II • Pupienas 'ir *Balbinas • Gordianas III • Filipas Arabas • Decijus* kartu su Herenijus Etruskas *• Hostilianas • Trebonianas Galas* kartu su Voluzianas *• Emilianas • Valerianas • Galienas* kartu su Saloninas *• Klaudijus Gotikas • Kvintilijus • Aurelianas • Tacitas • Florianas • Probas • Karas • Karinas • Numerianas* |
|  |
| Dominatas284–395 | 
Diokletianas • Maksimianas • Konstancijus I Chloras • Galerijus • Severas • Maksencijus • Maksiminas Daja • Licinijus *kartu su Valerijus Valentas ir Martinianas* • Konstantinas I • Konstantinas II • Konstantas I • Konstancijus II *kartu su Vetranijus* • Julianas • Jovianas • Valentinianas I • Valentas • Gracianas • Valentinianas II • Teodosijus I Didysis |
|  |
| Vakarų Romos imperija395–480 | 
Honorijus *kartu su Konstantinas III • Konstancijus III • Joanas • Valentinianas III • Petronijus Maksimas • Avitas • Majorianas • Libijus Severas • Antemijus • Olibrijus • Glicerijus • Julijus Nepotas • Romulas Augustulas* |

 |